BAGUIO CITY - Impanamnama ti Police Regional Office-Cordillera (PROCOR) a maidatagan iti kaskenan a pannusa dagiti lima a pulis nu mapaneknekan a binugbogda ti maysa nga estudyante iti maysa a kolehiyo sadiay Mt. Province a nangitunda iti ipupusay daytoy.
Nabigbig dagiti suspek a pulis a da SPO4 Rolando Bagangan; SPO4 Michael Napaeg; SPO3 Lester Faba-an; SPO2 Gaspar Suagen; ken PO3 Raul Fagsao a maatap a nangbugbog kenni Stefene Galidan, 19-anyos, nga estudyante iti Mt. Province State Polytechnic College.
Segun kenni PC/Supt. Isagani R. Nerez, PROCOR Regional Director, kasayaatan a mangipaay iti statement dagiti dadduma pay a testigo iti nasao nga insidente para iti umno a dokumentasyon ken mabigbig dagiti dadduma a circumstances nga adda pakainaiganna iti nasao nga insidente.
Immunan met a na-relieve iti Bontoc Municipal Police Station dagiti nasao a pulis ken nadutukan dagitoy iti Mt. Province Provincial Police Office kabayatan ti panakaimbestigar ti nasao a kaso.
ilo_Latn ilo_Latn ilo_Latn ilo_Latn